sonderborg.dk

Tre unge super-musikere
2026-03-07 16:00 - 18:00 (Europe/Copenhagen) | Sønderborg Slot, Sønderbro 1, Sønderborg, 6400, Danmark
Jonas Frølund, klarinet, Jonathan Algot Swensen, cello, og Elias Holm, klaver, er tre unge fremragende musikere som både sammen og hver for sig har gjort bemærkelsesværdig karriere.
Værker af velkendte klassikere og nye opdagelser.

CaféSang med Vokalbanden og Vibe Damgaard
2026-03-07 12:00 - 13:00 | Café Alsion, Alsion 2, Sønderborg, 6400
Til CaféSang den 7. marts 2026 er sangværten Vibe Damgaard og hendes kor, Vokalbanden.
Vokalbanden er et rytmisk kor med 20 engagerede sangere – 13 kvinder og 7 mænd – der hver tirsdag øver i musiklokalet på Nybøl Børneunivers.
Repertoiret spænder fra Carole King og Coldplay til Andreas Odbjerg, Minds of 99 og Beatles – fremført både a cappella og med klaver.
Koret synger uden noder og leverer energiske optrædener med fokus på sangglæde og nærvær.
Til CaféSang vil Vokalbanden synge nogle numre fra deres repertoire og synge for på fællessangene.
Kom og syng med lørdag den 7. marts kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
Der er højskolesangbøger, som man kan låne i caféen, men man er meget velkommen til at tage sin egen sangbog med.

The Boyband - “Larger Than Life” Tour // Sønderborghus
2026-03-06 20:30 - 23:00 | Sønderborghus, Martin Nyrops Plads 2, Sønderborg, 6400
I over 30 år har boybandhits bevist deres styrke – og JA, popmusikken lever og pulserer som aldrig før!
Tag venner og veninder under armen, og gør dig klar til en episk rejse gennem soundtracket til din ungdom.
Det bliver en aften fyldt med de største hits fra popmusikkens elite – leveret af The Boyband!
Kan du modstå klassikerne fra Backstreet Boys, Take That, Westlife og mange flere? Vi tvivler!
Det her er din invitation til en eksplosiv fest, hvor sang, dans og uforglemmelige øjeblikke tager dig larger than life!

Wannabe Spice Girls
2026-03-06 19:00 | Sønderborg Teater, Strandvej 1, Sønderborg, 6400
Er du klar til at skrue tiden tilbage til 90?erne og genopleve Girl Power, som kun Spice Girls kunne levere den?
Så gør dig klar til et energifyldt, farverigt og uforglemmeligt show, når Storbritanniens største Spice Girls-tribute rammer Sønderborg Teater med: WANNABE Spice Girls Show!
Publikum kan se frem til en festlig aften spækket med nostalgi, humor og masser af glitter, når de største hits vækkes til live fra det eksplosive Spice Up Your Life til klassikere som Say You’ll Be There og Stop. Showet hylder ikke bare girlbandet, men også den ikoniske 90er-æra, hvor girl power blev et globalt fænomen.
Det bliver en rejse gennem Spice Girls karriere og solo-succeser, leveret med præcision, energi og masser af attitude – præcis som publikum husker det.
Så find plateau-skoene frem, tag veninderne under armen og gør jer klar til en aften, hvor Sønderborg Teater forvandles til ét stort dansegulv.
Kom udklædt som din yndlings-Spice Girl og vær med til en sjov, sprudlende nostalgi-fest!
Are you ready to Zig-A-Zig-Ahhhh…

MUSICAL & FORTÆLLINGER – Anette Heick og Jesper Lundgaard
2026-03-05 19:30 - 21:30 | Sønderborg Teater, Strandvej 1, Sønderborg, 6400
Musical og fortællinger er en teaterkoncert, hvor publikum kan opleve en spændende. følelsesladet, festlig og hyggelig aften med to gamle venner. En trio sørger for musikken, og der bliver lejlighed til masser af grin og sjov og genkendelige toner

MGK: Vores unge talenter
2026-03-04 19:30 - 21:00 | Koncertsalen Alsion, Alsion 2, Sønderborg, 6400, Danmark
Hvert år sætter Sønderjyllands Symfoniorkester fokus på musikalsk talentudvikling i regionen. I år fortsætter det tætte samarbejde med MGK-Syds unge klassiske talenter, som får mulighed for at arbejde tæt sammen med orkestrets professionelle musikere.

I løbet af et intenst workshop- og prøveforløb i Koncertsalen Alsion sidder eleverne side-by-side med de erfarne musikere og lærer direkte fra dem som mentorer. For de unge byder forløbet på en sjælden mulighed for at deltage i orkesterprøver, sammenspil i mindre grupper og få personlig vejledning af orkestrets musikere. Den unikke mulighed kulminerer, når eleverne sammen med Sønderjyllands Symfoniorkester fylder scenen til en afsluttende koncert, hvor de fremfører værker af bl.a. Haydn og Tjajkovskij. En inspirerende og festlig aften, der fejrer samarbejdet mellem erfarne orkestermusikere og unge, spirende talenter.
Ca. 1 time og 50 minutter med pause

Lær at styre dine tanker og følelser // Sønderborghus
2026-03-04 19:00 - 21:00 | Sønderborghus, Martin Nyrops Plads 2, Sønderborg, 6400
Den måde vi tænker på, kan betyde, at vi får en dårlig følelse.
Hvis du skal til eksamen i morgen og bliver nervøs, så er det ikke eksamen, der gør dig nervøs, men det du TÆNKER om eksamen.
Hvis du får det dårligt, når du tænker på en ubehagelig oplevelse, du oplevede for en uge siden, så er det ikke oplevelsen der gør, at du får det dårligt, men det du TÆNKER om oplevelsen.
Hvis du tænker: “Det kan jeg ikke finde ud af”, så får du ret.
Ved foredraget får du teknikker til at kunne styre dine tanker, så du ikke tænker dig til en dårlig følelse.
Læs her, hvad andre mener om foredraget: https://brughjernenbedre.dk/referencer/
Foredraget indeholder også følgende emner:
Styr dine tanker og følelser og bliv fri for stress, angst og depression:
85% af alle bliver på et tidspunkt i livet ramt af mentale helbredsproblemer eller psykisk sygdom.
NY forskning har via hjernescanninger med mere identificeret bestemte fastlåste bias eller mønstre i hjernen, som forårsager de mentale helbredsproblemer og psykiske sygdomme.
Disse fastlåste bias eller mønstre kan, med simple teknikker, ændres.
Ved foredraget får du viden om disse bias/mønstre, og hvordan du selv kan ændre disse
Kan man lære ”IKKE AT KUNNE CYKLE”?
Dengang du i sin tid lærte at køre på cykel, brugte du helt bevidst al din opmærksomhed på at holde balancen, træde rundt, se på vejen og andet. Det var ikke muligt, på samme tid, at tænke eller tale om andre ting.
Efter du havde gjort det i et stykke tid, blev der lavet automatiske mønstre i hjernen, og i dag kan du cykle uden at tænke over, hvad du gør. Det fungerer helt automatisk.
Hvis du skal lære ”ikke at kunne cykle”, skal du de næste tre måneder, hver gang du sætter dig op på din cykel, vælte bevidst. Så vil der blive dannet nye automatiske mønstre i hjernen, og derefter vil du vælte helt automatisk.
Alle dårlige vaner og uhensigtsmæssige reaktioner kan man ændre på samme måde.
Ved foredraget får du en nærmere forklaring og flere teknikker til, at ændre det du gerne vil ændre.
At være i Nuet:
Mennesket er i modsætning til dyrene udstyret med en forestillingsevne. Det har gjort, at vi har udviklet os så langt som vi har. Det skal vi være taknemmelig for. Men det kan også være en ulempe, hvis ikke man kan styre sin forestillingsevne.
Mange mennesker forestiller sig dårlige ting, der aldrig vil ske, og bliver derfor triste, nervøse, vrede eller hvad det nu måtte være. De lever i fremtiden.
Der er ikke noget galt med at tænke ud i fremtiden, men hvis du bliver fyldt med dårlige følelser og bliver handlingslammet, når opmærksomheden er rettet mod fremtiden, så er det bedre at rette opmærksomheden mod Nuet.
Ved foredraget: får du teknikker til at kunne styre din opmærksomhed, så du kan have den rettet mod Nuet og ikke mod fremtiden, hvis det er det, du ønsker.
Læs mere her: https://brughjernenbedre.dk/laer-at-styre-dine-tanker-og-foelelser/
Billetlink: https://www.billetsalg.dk/brughjernenbedre

One Night In Dublin
2026-03-04 19:00 | Sønderborg Teater, Strandvej 1, Sønderborg, 6400
DET ULTIMATIVE IRISKE MUSIKSHOW ER TILBAGE!
Gør dig klar til en uforglemmelig aften fyldt med grin, kærlighed, musik og en god portion irsk ballade, når One Night In Dublin vender tilbage – nu med et helt nyt show, der sprudler af charme fra den grønne ø.
Mød Danny Muldoon! den whiskeyelskende fisker med en stemme som en engel, og hans ligefremme hustru Rosie. Fra brostensbelagte gader i Dublin til de hyggelige kroge på Murphy´s Tavern følger vi Danny på hans hjemtur fra havet, hvor han forsøger at snige sig udenom både forhindringer (og Rosie!) i jagten på en pint og en god omgang craic med vennerne.
Showet præsenterer den anerkendte irske sanger Danny Muldoon
(kendt fra Seven Drunken Nights, Fairytale of New York samt Paul Heatons hit-album The Mighty Several) bakket op af et prisvindende orkester med levende violin og harmonika.
Publikum kan se frem til to timers energisk irsk musik og fællessang, når klassikere som Galway Girl, Tell Me Ma, The Irish Rover, Dirty Old Town, Whiskey In The Jar, The Wild Rover og Galway Shawl brager løs. Hertil kommer sange fra legender som The Pogues, The Dubliners, The Saw Doctors, The Fureys, Flogging Molly, Nathan Carter og The Dropkick Murphys for blot at nævne nogle få.
One Night In Dublin er et must-see for alle med kærlighed til irsk musik og festlig stemning.
På Murphy´s Tavern er det som St. Patrick´s Day hver eneste aften – bare med ekstra varme, humor og masser af hooley!

The Music of Hans Zimmer and Others
2026-03-01 20:00 | Koncertsalen Alsion, Alsion 2, Sønderborg, 6400, Danmark
Oplev Hans Zimmers store filmmusik i Koncertsalen Alsions berømte akustik!
“The Music of Hans Zimmer” bliver præsenteret af en pirat fra “Pirates of the Caribbean”.
Oplev de unikke toner og den bedste filmmusik fra “Dune”, “James Bond”, “Pirates of the Caribbean”, “The Lion King”, “Gladiator”, “The Dark Knight”, “Inception”, “Interstellar” og mange andre topproduktioner.
Glæd dig til en fascinerende koncert med et filmorkester, kor og gæstesolister.
Fordyb dig i Hans Zimmers musikalske univers. Det bliver en sjælden stor oplevelse.

The Magical Music of Harry Potter
2026-03-01 16:00 | Koncertsalen Alsion, Alsion 2, Sønderborg, 6400, Danmark
“The Magical Music of Harry Potter” med en “Weasley”-stjernegæst fra filmen!
Oplev den bedste Oscar-nominerede musik fra Harry Potter-filmene på en unik koncertaften med vores stjernegæst fra filmene, et magisk filmorkester og kor og magiske illusioner på storstærm.
Nyd filmmusik af den femdobbelte oscar-vinder John Williams samt musik af Patrick Doyle, Nicholas Hooper og Oscar-vinderen Alexandre Desplat.
Glæd dig til en magisk Harry Potter-koncertaften!

Kendall Lujan (US) with Band // Sønderborghus
2026-02-28 20:00 - 22:30 | Sønderborghus, Martin Nyrops Plads 2, Sønderborg, 6400
Portland, Oregon based artist, Kendall Lujan embarks on her first full length album ‘Lucky Penny’ – released February 21st, 2025. After releasing her Debut self titled EP Spring 2023, featured on official playlist for Spotify and Apple Music. Lujan has also gaining attention from NPR’s Tiny Desk, MTV, Rolling Stone Germany, and the John Lennon Songwriting contest. Recently voted one of Portland’s ‘Willamette Weekly’ Best New Bands 2024. Sharing the stage with Amos Lee, Frazey Ford (of The Be Good Tanyas), Allie Crow Buckley, Early James, and The Magnetic Fields. ‘Lucky Penny’ features many genres Including Jazz, Folk, Bossa Nova and Indie-Rock.
The natural singer and songwriter put together a studio band with Micah Hummel (drums), Colin Schmidt (bass) and Alex Milsted (piano) and recorded at the Map Room Studio in Portland, Oregon with Dominik Schmidt producing. Her forthcoming first full length album ‘Lucky Penny’ is set to be released February 21st.
Her writing is real, introspective and reflective. After touring the songs in Europe four times in 1.5 years, Lujan is ready to show her versatility and growth as an artist.
The first single released late March 2024 titled ‘Goodbyes’. The song explores mourning and loss of important people in your world. In the sense of ending romantic relationships it explores the process of knowing when someone isn?t suited for your life or growth any longer. Lujan writes “I wrote this song to remind myself that even though things are hard you will meet those people who stick around eventually.” Even though people come and go in your world, remembering that there will be lots of cries and laughs on your journey to finding those people who see you for who you are. The Song can be heard in Peacocks ‘Long Bight River’ starring Amanda Seyfried, tying together the final scene of the series over the rolling credits. The main hook stating: – it takes a lot of goodbyes to get to forever.

Ashes Of Billy // Mejeriet
2026-02-28 20:00 - 22:00 | Mejeriet, Løngang 2, Sønderborg, 6400, Danmark
Ashes of Billy sparker døren ind til den danske rockscene
Roskilde, Danmark – [26/6/2025] – Efter en lang forårsturne rundt i Danmark, en optræden i Go’ Morgen Danmark, flere indslag i TV2-nyhederne, den vildeste koncert på COPENHELL 2025 og to brag på SPOT FESTIVAL samt Jelling MusikFestival, har den danske teenage-trio, Ashes of Billy, slået sit navn fast med syvtommersøm på den danske rockscene!
Med deres energiske og moderne take på grunge, heavy, skaterpunk og Rock’n’Roll, formår bandet at blande ungdommens rå nerve med musikalsk modenhed – trods deres aldre på blot 16, 16 og 17 år.
Trioen, der består af Daniel Aabenhus Hermann (guitar/vokal), Anton Stampe (bas) og Johan Borgaa (trommer), har siden deres debut i 2022 udgivet tre EP’er, og er pt. i gang med en udgivelsesrække af singler, bl.a. Burned out, Don’t Let Go, Never Gonna Get Me og deres nyeste udspil Bleed (udgivet juni 2025).
Deres single Feel You Around har desuden toppet med en hitlisteplacering i juni som nummer 5 på Spotify Viral 50 DK, der er en algoritmisk playliste med de 50 mest delte og hypede sange i Danmark – det hører til sjældenhederne, at rock overhovedet dukker op dér!
Derudover har den danske rock-radio, MyRock, 5 af bandets sange i fast rotation, ligesom P6 Beat, (verdens bedste heavy-program) Sort Søndag og Alex Nyborg’s Radio Mars også spiller AOB.
Selvom gennemsnitsalderen er langt under 18, har drengene allerede fået et professionelt management, Prime Collective, samt det hæderkronede bookingbureau PDH. Og udover at have spillet på de helt store scener, har de også været support for navne som Psyched Up Janis og Siamese – 1. august 2025 spiller de support for legendariske Ugly Kid Joe.
Ashes of Billy har ikke bare ambitionerne – de har også talentet og publikum med sig. Med tusindvis af streams, benhårdt arbejde og en voksende fanskare på sociale medier, cementerer de deres position som en af de mest interessante nye stemmer i dansk rock.

Fælleskoncert med Sønderjysk Pigekors Koncertkor og Sankt Annæ Pigekor
2026-02-28 15:00 - 16:00 | Christianskirken, Sønderborg, Ringgade 102, Sønderborg, 6400, Danmark
Oplev to fantastiske kor, når de optræder sammen og hver for sig i denne gratis fælleskoncert i Christianskirken.

Den grå side
2026-02-27 20:00 | Koncertsalen Alsion, Alsion 2, Sønderborg, 6400, Danmark
Gør dig klar til en vanvittig aften i erotikkens tegn med Søren Rasted og hans – endnu – hemmelige gæst.
Søren Rasted & co. slår dørene op til Den Grå Side Live for 9. år i træk, og denne gang hylder vi de gyldne klassikere med et ekstra glimt i øjet.
Hvad der startede som en decideret lummer idé, har nu udviklet sig til at blive Danmarks største podcast-live succes med over 50.000 solgte billetter – og vi forstår hvorfor! Den Grå Side Live bringer det bedste af det bedste med sig, direkte fra arkiverne og ud på scenen.
For der er ikke et øje tørt, når Søren Rasted inviterer nogle af landets sjoveste, frækkeste og mest legendariske mennesker til at læse op fra det ypperste, Ugens Rapport har at byde på – det pureste grå guld, der stadig glimter af skæv erotik og nostalgi.
Ca. 9.000 frække grå side historier er det blevet til fra 1972-2010, men det er kun det ægte guld, der slipper gennem nåleøjet og med på scenen; dem som måske er mere underholdende end frække set med nutidens briller. Oplæsningerne bliver krydret med improteater, fadøl og masser af kærlighed.
Og du kan roligt købe billetter til flere shows i den samme by. Der er nemlig nye hold og historier med til alle shows.
Showet er delt op i to akter, hvoraf den første byder på Den Grå Side-fællessang samt præsentation af holdet, der læser aftenens første historier højt. Efter pausen bliver det kun mere løssluppent, når aftenens hemmelige special guest – ofte med lokal legende-status – indtager scenen og deltager i løjerne. Den Grå Side Live er ganske enkelt det perfekte show og starten på verdens bedste aften!
Tidligere gæster til Den Grå Side live-shows tæller blandt andre: Lars Ulrich, Ole Bornedal, Preben Elkjær, Peter Schmeichel, Cecilie Beck, Kim Bildsøe Lassen, Mia Lyhne, L.O.C., Simon Jul, Mick Øgendahl, Allan Olsen, Lars Hjortshøj, Bodil Jørgensen, Mikael Bertelsen, Jacob Haugaard, Bent Fabricius-Bjerre, Peter Frödin, Kirsten Lehfeldt, Niels Hausgaard, Rasmus Botoft, Signe Lindkvist, Mads Steffensen, Anders W. Berthelsen, Rasmus Bjerg, Peter Mygind og Kurt Thyboe.
Ingen hold eller special guests bliver annonceret, og ingen liveshows bliver udgivet.

Anders Bircow & Thomas Eje 2.0
2026-02-26 20:00 | Sønderborg Teater, Strandvej 1, Sønderborg, 6400
Her er de 2 andre – Bircow & Eje. Teaterkoncert: Komik- og musikforestilling med Anders Bircow & Thomas Eje.
Fra første takt er der lagt op til et festfyrværkeri af komik og underholdning, når Anders Bircow og Thomas Eje går på scenen i deres nye show Her Er De 2 Andre. De to herrer præsenterer helt nye numre, som krydres med nogle af de bedste Highlights fra Linie 3´s lange karriere. Anders Bircow og Thomas Eje er i topform, og der er ikke et øje tørt, når Anders Bircow fx. parodierer “Gulddreng” eller når Thomas Eje tager publikum med storm, når han fremfører Billie Jean på Mandolin. Der er masser af nyt på programmet.
Forestillingen “Her er de to andre” er også et (k)ærligt portræt og tilbageblik på succesen Linie 3 gennem 40 år.
Kapelmester Mikkel Gomard er wingman for de to komikere, og de 3 mænd udgør tilsammen en fantastisk helhed. Med 15 forskellige instrumenter på scenen jonglerer de rundt med musikalske genistreger og god humor. Et show, der virkelige hænger godt sammen og giver publikum en god oplevelse.
Vi tør godt love en aften med motion til lattermusklerne!

Rococo-variationer med Andreas Brantelid
2026-02-26 19:30 - 21:00 | Koncertsalen Alsion, Alsion 2, Sønderborg, 6400, Danmark
Cellisten Andreas Brantelid er en af sin generations bedste musikere. Som blot 14-årig debuterede han med Det Kongelige Kapel, hvor han spillede Edward Elgars cellokoncert – samme ikoniske værk, som cello-legenden Jacqueline Du Pré også debuterede med.

Da han blev 30 år gammel, beskrev han til DR sin passion for musikken med ordene: “Det er jo noget med, at man ikke kan lade være. Jeg kan egentlig ikke give dig et svar på, hvorfor jeg har den livsstil, jeg har, som er at rejse meget og spille koncerter hele tiden. Det kan ikke være anderledes. Det ville simpelthen gøre for ondt i hjertet at sige nej til at spille.”
For andet år i træk gæster en Malko-stjerne Sønderjyllands Symfoniorkester, når Ana María Patiño-Osorio, der i 2024 vandt 2. prisen ved den prestigefyldte Malko-Konkurrence for unge dirigenter, indtager podiet. Hun har studeret på Zurich University of the Arts, under den højt respekterede professor Johannes Schlaefli, og har siden 2022 været assisterende dirigent for det schweiziske Orchestre de la Suisse Romande i Genève.
Ca. 1 time og 20 minutter med pause
Program:
F. Mendelssohn: Hebriderne, Koncert-Ouverture, op. 26
P.I. Tjajkovskij: Variationer over et Rokoko-tema, op. 33
F. Mendelssohn: Symfoni nr. 4, op. 90, A-dur (Den italienske)

Dirigent:
Ana Maria Patino-Osorio
Solist:
Andreas Brantelid, cello

Verdens bedste Nikolaj
2026-02-23 19:00 - 21:00 | Koncertsalen Alsion, Alsion 2, Sønderborg, 6400, Danmark
Mød landstræneren for de danske håndboldherrer i et unikt foredrag med Nikolaj Jacobsen. Du kommer helt tæt på manden, der har skrevet sig ind i håndboldhistorien og vundet danskernes hjerter med sin store personlighed og exceptionelle bedrifter som spiller og ikke mindst træner.
Vejen til succes
Gennem hele sin barndom og opvækst havde han hørt om det danske VM-sølv i 1967, men nåede ikke selv i nærheden af VM-medaljer i den aktive karriere, han måtte indstille på grund af skader.
Siden gik han trænervejen, og så lykkedes alt for Nikolaj Jacobsen. Med fire gange VM-guld, en OL-sølvmedalje og EM-sølv har han indskrevet sig på de allerforreste sider i dansk og international håndboldhistorie.
Verdens bedste
Kom helt tæt på Nikolaj Jacobsen, hvor landstræneren blandt andet fortæller om de menneskelige tricks, han benytter for at få sine spillere til at yde mere og bedre, end de selv troede var muligt.
Med masser af underholdende anekdoter forklarer Nikolaj Jacobsen, hvordan han flere gange har taget hårde opgør med det eksisterende, fordi der altid er andre veje at gå end de konventionelle.
Nikolaj ved langtfra altid bedre – men han ved, hvad der fungerer for ham, når han skal få en samling individualister til at fungere som en homogen enhed. Og det er derfor, han er Verdens Bedste Nikolaj.

Foredrag med filminstruktør Frelle Petersen
2026-02-23 | Ahlmannsparken, BHJ-salen, Ahlefeldvej 4, Gråsten, 6300
Hør Frelle Petersen fortælle om sin nyeste sønderjyske film “Hjem kære hjem”. Om tilblivelsen og tankerne bag filmen, krydret med sjove anekdoter.

Frelle Petersen fortæller i foredraget om, hvordan han fandt sin vej ind i filmbranchen. Og hvilken kendt folkekær person, der hjalp ham i gang og hvilken betydning det har haft for Frelles virke og udvikling i filmbranchen.
Hør ham også fortælle om den nyeste sønderjyske film “Hjem kære hjem”. Om arbejdsprocesser, tilblivelse, tankerne bag og sjove anekdoter. Research er en vigtig del af arbejdet for Frelle Petersen. I forbindelse med manus-udviklingen til “Hjem kære hjem” arbejdede Frelle Petersen som kommunal hjemmehjælper i Sønderjylland. Hvordan brugte han den erfaring og oplevelse i sin film?

Inspector Spacetime // Mejeriet
2026-02-21 20:00 - 22:30 | Mejeriet, Løngang 2, Sønderborg, 6400, Danmark
Inspector Spacetime is a Reykjavík based pop band, influenced by a wide variety of dance and pop acts and genres (notably Daft Punk, The Prodigy, Charli XCX along with disco and synth-pop classics). The band’s music is an ode to the European dance music scene throughout the decades, where the common goal is to get people moving.

With their self-titled debut album Inspector Spacetime made waves in the Icelandic music scene in early 2020. Their music has been well received by notable critics from Iceland’s national public-service broadcasting organization and audiences alike. They’ve made a name for themselves as one of the best live acts Iceland has to offer with their electric energy and carefree attitude.
In the last few years they have toured multiple Icelandic music festivals, including Iceland Airwaves, as well as playing in neighbouring Scandinavia and in Germany, where they warmed up for Daði Freyr on the European leg of his latest tour.
They’ve started 2025 already strong, releasing dance hit “Party at My House” in early January, followed by “Catch Planes”. For their live gigs, they plan on performing around Europe, with SHIP festival and Reeperbahn being their next stops.

Åbent hus på Syddansk Universitet, Sønderborg
2026-02-21 10:00 - 13:00 | Alsion 2, 6400 Sønderborg, Alsion 2, Sønderborg, 6400
SDU Sønderborg åbner dørene for dig, der er nysgerrig på studielivet, uddannelserne og fællesskabet. Kig forbi, mærk stemningen og få svar på alle dine spørgsmål. Find flere oplysninger om dagens program på https://www.sdu.dk/da/uddannelse/moedsdu/aabent_hus_sdu/aabent_hus_soenderborg

David Minerba // Søndeborghus
2026-02-20 18:30 - 20:30 | Sønderborghus, Martin Nyrops Plads 2, Sønderborg, 6400
David Minerba, også kendt som ‘Dopeman’, er klar med sit nye stand-up-show af samme navn.
I ‘Dopeman’ tager David publikum med ind i sit liv som komiker og rapper – med ærlige og sjove fortællinger om loyalitet, venskab og det at være David, set gennem hans egne øjne. Fra barndommen i fodboldklubben B93 på Østerbro til livet som 23-årig mand med noget på hjerte.
“For at være ærlig glæder jeg mig bare! Jeg glæder mig til at stå på scenerne. Jeg glæder mig til at vise folk, hvad jeg kan. Og jeg glæder mig til at nyde det. Jeg har arbejdet på det her, siden jeg så stand-up for første gang, og jeg føler mig mere end klar.”
Der er fart på fra start til slut, og ikke ét sekund er kedeligt.
Så skynd dig at sikre din billet – før det er for sent!
David Minerba er et af de nye, stærke navne på den danske comedyscene. Du har måske allerede set ham i den 9. sæson af den populære TV2-succes ‘Stormester’ eller oplevet hans energiske stand-up live, blandt andet med anmelderroste debutshow ‘Ung Dirch Passer’ fra 2024. Showet blev både nomineret som ‘Årets Debutshow’ ved UP Comedy Festival 2024 og anbefalet af Soundvenue.

HØJ SOL over Aarhus
2026-02-19 19:30 - 22:00 | Sønderborg Teater, Strandvej 1, Sønderborg, 6400
MUSIK – Denne varme hyldest er til musikken fra smilets by Aarhus. I Høj Sol over Aarhus viser de dygtige sangere og musikere fra Musical Danmark over 40 af de største og mest elskede hits af bl.a TV-2, Gnags, Anne Linnet, Lis Sørensen, Thomas Helmig, Lars H.U.G og mange flere.

Brahms 1. klaverkoncert og Dvořáks 8.symfoni
2026-02-19 19:30 - 21:30 | Koncertsalen Alsion, Alsion 2, Sønderborg, 6400, Danmark
Cleveland International Piano Competition er en af USA’s mest prestigefyldte klaverkonkurrencer, og afholdes hvert andet år i Cleveland, Ohio. Siden sin begyndelse i 1975 har konkurrencen været en scene for verdens dygtigste pianister og et mødested for musikalsk passion og teknisk virtuositet. Nu kan det sønderjyske publikum opleve vinderen fra 2024, James Zijian Wei, i Johannes Brahms’ klaverkoncert nr. 1.

Koncerten rundes af med Antonín Dvořáks 8. symfoni, en hyldest til naturen og det tjekkiske hjemland. Symfonien er fyldt med lys, livsglæde og fængende melodier, der tager lytterne med på en følelsesladet rejse gennem både idylliske og stormfulde musikalske landskaber. Brahms 1. klaverkoncert viser Brahms’ ønske om at forene klaver og orkester som ligeværdige partnere i en symfonisk struktur, inspireret af Mozart og Beethoven. I modsætning til tidligere romantiske koncerter er orkestret ikke blot akkompagnement, men en aktiv del af det musikalske forløb. I 2022 vandt dirigent Miguel Sepúlveda Portugal’s Young Musician’s Award, og i 2024 nåede han semifinalen i den anerkendte Malko-konkurrence.
Ca. 1 time og 40 minutter med pause
Program:
J. Brahms: Klaverkoncert nr. 1, d-mol, op. 15
A. Dvořák: Symfoni nr. 8, G-dur, op. 88

Dirigent:
Miguel Sepulveda
Solist:
James Zijian Wei, klaver

Hvad med Gaza og Jerusalem?
2026-02-19 16:00 - 17:45 | Alsion 2, 6400 Sønderborg, Alsion 2, Sønderborg, 6400
Jødedom, Kristendom og Islam i to historiske byer i Palæstina.

Palæstina er ”landet hvor kilderne sprang” for flere af verdens religioner. Og Jerusalem er stedet, hvor Jesus og Muhammad steg til himmels, og hvor Dommedag engang skal indfinde sig. Når man ser billeder fra Gaza, kan man tænke, at Dommedag faktisk er ved at indfinde sig.
Men Gaza har også, som Jerusalem, en lang historie med sameksistens mellem religionerne.
Dette spændende foredrag med professor Jakob Skovgaard-Petersen fortæller om Jerusalem og Gaza og Palæstinas tradition for sameksistens og sammenstød.
Dato: Torsdag den 19/2 2026
Tid: 16.00-17.45
Sted: SDU Sønderborg, Alsion, Sønderborg
Pris: 100 kr.
Arrangeret af Sønderborg Folkeuniversitet.
Alle er velkomne.

Nils Villemoes: Bøvl
2026-02-18 19:00 | Sønderborg Teater, Strandvej 1, Sønderborg, 6400
I mere end et årti har Nils Villemoes udfordret og inspireret over 60.000 gæster landet over med sit ikoniske show om ledelse. Nu lægger Nils Villemoes mikrofonen på hylden, og det hele kulminerer, når han drager rundt i hele landet med The Final Shows!
Inspirerende og humoristisk foredrag for alle – uanset om du selv er leder, bliver ledet eller bare er interesseret i en skæv og underholdende vinkel på ledelse.
En tour de force på en stand-up-agtig aften
Gennem fire årtier har Nils Villemoes revset, drillet og udfordret erhvervslivet og den offentlige sektor – for som han siger: “Ledelse vedrører os alle – ingen slipper fri”. Med masser af humor spidder Nils Villemoes samfundsudviklingen, ledelsesteorier- og tendenser samt de klassiske begreber, vi i et væk bruger både professionelt og privat.
Ledelse, udvikling, strategi og samarbejde – kort sagt BØVL!
Ledelse handler om at lave en strategi, udvikle en organisation og vigtigst af alt at skabe rammer for samarbejde. Men det er ikke altid så let, som det lyder – tværtimod er det ofte ret bøvlet! Vi har brug for noget at gå op i, noget af stå op til, noget at slås for. Det er bøvl. Uden bøvl bliver livet tomt og indholdsløst. Det er ifølge Nils Villemoes faktisk et af samfundets allerstørste problemer. Der er ikke bøvl nok til alle!
Om Nils Villemoes
Nils Villemoes er en af landets mest ikoniske og populære foredragsholdere indenfor ledelse. Han har mere end 35 års erfaring som lektor ved Institut for Organisation og Virksomhedsledelse på Handelshøjskolen i Aarhus, er uddannet cand. merc. og er autodidakt ekspert i ledelse, udvikling og strategi.
Vi håber, at vi ses til et underholdende og alternativt ledelsesforedrag om sammenhængen mellem liv, leg og lyst, løn og ledelse, længsel og lediggang samt løgn og latin!!!

SOLITUDEVEJ
2026-02-07 19:30 - 21:30 | Sønderborg Teater, Strandvej 1, Sønderborg, 6400, Danmark
OPERETTEKOMPAGNIET – besøger os gerne her i Sønderborg, og denne gang medbringer de en sand perlerække af film- og revysange fra dengang mor var barn

CaféSang med Carsten Porskrog Rasmussen
2026-02-07 12:00 - 13:00 | Café Alsion, Alsion 2, Sønderborg, 6400
Carsten Porskrog Rasmussen er en meget levende fortæller.
Til CaféSang lørdag den 7. februar 2026 vil Carsten præsentere en række historiske sange fra den danske sangskat, som i dagens anledning er Højskolesangbogen.
Glæd dig til en medrivende omgang fællessang, der med Carstens ord vil få det historiske vingesus frem på Alsion.
Kom og syng med lørdag den 7. februar kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
Der er højskolesangbøger, som man kan låne i caféen, men man er meget velkommen til at tage sin egen sangbog med.

Ny chefdirigent med besøg fra Berliner Philharmonikerne
2026-02-05 19:30 - 21:30 | Koncertsalen Alsion, Alsion 2, Sønderborg, 6400, Danmark
Der er noget særligt ved at kunne sige, at en dansk musiker spiller i verdens nok mest prestigefyldte symfoniorkester. Jesper Busk Sørensen er basunist i Berliner Philharmonikerne og er kun den fjerde dansker i orkestrets mere end 100-årige historie – et orkester, der siden sin grundlæggelse har været et symbol på musikalsk excellence.

Siden 2009 har Jesper Busk Sørensen haft en fast plads i orkestret, som er kendt for at være ekstremt selektiv i sine ansættelser. Det tog otte år, før de fandt den rette basunist – og her viste Jesper Busk Sørensen sig at være den, der kunne fylde den eftertragtede plads. Som solist opfører Jesper Busk Sørensen Bo Holtens basunkoncert – et værk han kender ganske godt. Han uropførte det nemlig selv i februar 2024. Og så er det dagen, hvor vores nye chefdirigent, Christian
Ca. 1 time og 30 minutter med pause
Program:
P. Dukas: Fanfare pour preceder La peri
B. Holten: Basunkoncert
C. Nielsen: Symfoni nr. 4, Op. 29: (Det uudslukkelige)

Chefdirigent:
Christian Øland
Solist:
Jesper Busk Sørensen, basun

Spirit of Smokie
2026-02-05 19:00 | Sønderborg Teater, Strandvej 1, Sønderborg, 6400
Spirit of Smokie – Legenden lever videre med Dean Alan Barton
Gør dig klar til en uforglemmelig aften, når Spirit of Smokie bringer magien fra 70´ernes største hits tilbage til scenen. Med millioner af solgte albums og tidløse klassikere som “Living Next Door to Alice” og “If You Think You Know How to Love Me” har Smokie sat et uudsletteligt aftryk på musikverdenen, og nu kan du genopleve det hele live.
Historien starter i Bradford, England, hvor tre skolekammerater dannede bandet, der hurtigt blev et globalt fænomen. Da Alan Barton i 1986 overtog frontrollen, løftede han arven videre, indtil en tragisk ulykke i 1995 satte punktum for hans rejse. Men musikken stoppede ikke dér.
I dag er det Dean Barton, Alans søn, der med sin stærke vokal og nærværende energi bærer faklen videre. Sammen med Andy Whelan, Graham Kearns, Mick Bedford og Jez Smith skaber han en koncertoplevelse, der både hylder fortiden og føles levende i nuet.
Spirit of Smokie er mere end en hyldest – det er en rejse tilbage til de gyldne øjeblikke, hvor sangene samlede generationer. Nu er det din tur til at lade dig rive med.

Svanesøen
2026-02-01 17:00 | Koncertsalen Alsion, Alsion 2, Sønderborg, 6400, Danmark
Glæd dig til en magisk aften med ukrainske balletstjerner.
Hvem elsker ikke den storladne balletfortælling om prinsessen, der bliver fortryllet til en svane? Hvem elsker ikke Tjajkovskijs storladne musik? Svanesøen er tilbage i Koncertsalen Alsion, denne gang fremført af den ukrainske ballettrup, Etoile Ballet.
Svanesøen med musik af P.I. Tjajkovskij og koreografi af Marius Petipa har siden uropførelsen i 1877 været et symbol på balletkunst over hele verden. Foreningen af en tysk legende, en russisk komponist og en fransk koreograf gav verden et mesterværk, hvis popularitet bare er blevet større og større med tiden.
Om handlingen
Ved bredden af en mystisk sø i måneskin møder prins Siegfried den fortryllede svaneprinsesse Odette. Helt betaget af hendes skønhed sværger han sin loyalitet til hende. Men Rothbarts list forpurrer alle planer og drømme. Dog vinder kærligheden altid, for ingen kraft kan skille to hjerter, der elsker hinanden, ad. Det er en fantastisk romantisk historie, der vil røre alle.
Om produktionen
Balletten opføres i to akter med en pause. Den er fremført af Etoile Ballet, et kompagni grundlagt i Kyiv af solisterne fra det ukrainske nationalopera- og balletteater. Kompagniet har siden 2025 haft international status og har samlet dansere fra europæiske lande og solister fra hele verden.
Forestillingen bruger autentiske, håndlavede teaterkostumer og kulisser i sine produktioner, mens en professionel teaterlyschef skaber en uforglemmelig atmosfære.
OBS: Musikken er en båndet optagelse i høj kvalitet fra Kharkiv operaorkester.
Om solisterne

Iryna Khandazhevska, primaballerina og æret kunstner fra Ukraine.
Anatolij Khandazjevskyj, solist ved Kharkiv opera- og balletteater.
Rodrigo Santiago Barras Tejudo, spansk balletdanser med en imponerende baggrund fra The Royal Ballet School.
Hanna Muromtseva, prisvindende primaballerina fra Kyiv, der har opnået international anerkendelse.
Maria Shupilova, solist ved Kyiv-operaen.
Kristina Kadashevitsj, ledende solist ved opera- og balletteatret i Kharkiv.
Dmitrij Lazovik, solist ved Det Hviderussiske Statslige Akademiske Musikteater.
Vsevolod Maievskyi, solist ved English National Ballet.
